18. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.900.41/7/44893 της 1/15 Μαΐου  1975 (ΦΕΚ Β΄ 491) Περί συστάσεως Υπηρεσιακών και Πειθαρχικών Συμβουλίων παρά τη Κ.Υ . του ΥΠΕΠΘ. Έχοντες υπ’ όψιν: 1)Τα άρθρ. 1, 2 και 34 του Νόμ. 22/75 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.». 2)Το Β.Δ. 285/72 «περί κωδικοποιήσεως εις ενιαίον κείμενον των ισχυουσών διατάξεων περί του πειθαρχικού δικαίου των δημοσίων υπαλλήλων και των υπαλλήλων Ν.Π.Δ.Δ.». 3)Την υπ’ αριθ. ΔΛ 6/3-1/57/4061/75 Εγκύκλιον του Υπουργείου Προεδρίας Κυβερνήσεως, αποφασίζομεν: Συνιστώμεν παρά τη Κ.Υ . του Υπουργείου Εθνικής Παιδείας και Θρησκευμάτων τα κάτωθι Συμβούλια: 1.Πενταμελές Υπηρεσιακόν Συμβούλιον, αρμόδιον δια την κρίσιν των υπαλλήλων των κατεχόντων οργανικήν θέσιν επί βαθμώ 5ω έως και 2ω, ως και δια την προαγωγήν εκ του 6ου εις τον 5ον βαθμόν υπαλλήλων απάντων των κλάδων της Κ.Υ . του Υπουργείου Εθνικής Παιδείας και Θρησκευμάτων, του Ιδρύματος Κρατικών Υποτροφιών, του Κέντρου Εποπτικών Μέσων Διδασκαλίας και της Κεντρικής Επιτροπής Μαθητικών Συσσιτίων. 2.Τριμελές Υπηρεσιακόν Συμβούλιον, αρμόδιον δια την κρίσιν των λοιπών υπαλλήλων απάντων των ως άνω κλάδων και Υπηρεσιών. Προκειμένης της κρίσεως υπό των ως άνω Υπηρεσιακών Συμβουλίων υπαλλήλων του Ιδρύματος Κρατικών Υποτροφιών, μετέχει τούτων μετά ψήφου, ως πρόσθετον μέλος, ανώτατος ή ανώτερος υπάλληλος του Ιδρύματος τούτου, οριζόμενος μετά του αναπληρωτού του δια της περί συγκροτήσεως των εν λόγω Συμβουλίων αποφάσεως. 3.Πενταμελές Πειθαρχικόν Συμβούλιον, αρμόδιον προς κρίσιν των επί 6ω έως και 2ω βαθμώ Υπαλλήλων ή των βαθμολογικώς αντιστοίχων απάντων των κλάδων της Κ.Υ . του Υπουργείου Εθνικής Παιδείας και Θρησκευμάτων, του Ιδρύματος Κρατικών Υποτροφιών, του Κέντρου Εποπτικών Μέσων Διδασκαλίας και της Κεντρικής Επιτροπής Μαθητικών Συσσιτίων. 4.Τριμελές Πειθαρχικόν Συμβούλιον, αρμόδιον δια την κρίσιν υπαλλήλων επί βαθμοίς 7ω και κατωτέροις ή των βαθμολογικώς αντιστοίχων απάντων των ως άνω κλάδων και Υπηρεσιών. Δια την σύνθεσιν, συγκρότησιν και λειτουργίαν των κατά τα ανωτέρω Συμβουλίων έχουν εφαρμογήν αι διατάξεις των άρθρ. 1, 2 και 34 του Νόμ. 22/1975, ως και αι ισχύουσαι νυν τοιαύται περί των Πειθαρχικών Συμβουλίων. 